OpenLLM-France/wikimedia huggingface dataset:
# Magnitud d'un eclipsi

La magnitud o fase d'un eclipsi de Lluna és la fracció del diàmetre de la Lluna ocult per l'ombra de la Terra. Esta definició s'estén a un eclipsi total. Atès que la grandària de l'ombra és molt major que el diàmetre lunar, la fase F és major que 1 i això dona idea de com està de ficada la Lluna en el con de l'ombra.
Si r és el radi de la Lluna, AC = S és la mida de l'ombra, AB és la mínima distància entre el centre de la Lluna i l'ombra, per a un eclipsi lunar parcial o total, es compleix:
$F={\frac {DC}{2r}}={\frac {DB+BC}{2r}}={\frac {r+S-d}{2r}}$
Ara bé, si és un eclipsi parcial: F<1, i si és total: F>1
La magnitud o fase d'un eclipsi solar és la fracció del diàmetre del Sol ocult per la Lluna. Per a un eclipsi parcial la magnitud està entre 0 i 1. Per a un eclipsi total és 1.
# Susannita

La susannita és un mineral de la classe dels carbonats. Anomenada així per la seva localitat tipus; la mina Susanna: Escòcia, Regne Unit. És un dimorf trigonal de la leadhil·lita amb la qual es troba estretament relacionat i amb la qual fàcilment és confosa, com també passa amb la macphersonita.

## Característiques

La susannita és un carbonat de fórmula química Pb₄(CO₃)₂(SO₄)(OH)₂. Cristal·litza en el sistema trigonal. La seva duresa a l'escala de Mohs és 2,5 a 3. Segons la classificació de Nickel-Strunz, la susannita pertany a «05.BF - Carbonats amb anions addicionals, sense H₂O, amb (Cl), SO₄, PO₄, TeO₃» juntament amb els següents minerals: ferrotiquita, manganotiquita, northupita, tiquita, bonshtedtita, bradleyita, crawfordita, sidorenkita, daqingshanita-(Ce), mineevita-(Y), reederita-(Y), filolitita, leadhil·lita, macphersonita i brianyoungita.

## Formació i jaciments

Ha estat descrita a tots els continents tret de l'Amèrica del Sud i Oceania. En un rang de temperatures entre els 50 °C i els 82 °C la leadhil·lita es transforma reversiblement a susannita. Es forma també com a mineral secundari en les zones oxidades dels dipòsits hidrotermals rics en plom.

## Referències

* ↑ «Susannite» (en anglès). Mindat. [Consulta: 7 novembre 2015].
* ↑ Bindi, Luca; Menchetti, Silvio «Structural changes accompanying the phase transformation between leadhillite and susannite: A structural study by means of in situ high-temperature single-crystal X-ray diffraction» (en anglès). American Mineralogist, 90, 10, 01-10-2005, pàg. 1641–1647. DOI: 10.2138/am.2005.1808. ISSN: 0003-004X.
* ↑ Barthelmy, Dave. «Susannite Mineral Data». [Consulta: 27 maig 2017].
# Underground

* Per a altres significats, vegeu «Underground (desambiguació)».
Underground és un terme anglès que s'aplica a les manifestacions artístiques o als estils de vida que hom considera alternatius, paral·lels, contraris o aliens a la cultura oficial. Sovint alguns artistes i estils amb èxit massiu han començat sent fenòmens underground: és el cas de la psicodèlia dels anys 1960, el hip-hop de finals dels anys 1970, el còmic underground que es contraposava amb la línia clara, el punk i el hardcore punk dels anys 1970-80 o el rap posterior. El camí també es pot recórrer en el sentit contrari: fenòmens ahir massius poden quedar demà reduïts a grups de culte.
La cultura underground està relacionada amb la contracultura o alguna subcultura i de vegades amb tribus urbanes o avantguardes.

## Etimologia

La paraula significa literalment «subterrani» o «submón», i té un valor metafòric evident: la cultura que transmeten els mitjans d'informació de masses (cultura de masses) és concebuda com una superfície o vel, sota la qual s'hi troba allò veritable que roman ignorat en la foscor.

## Referències

* ↑ «Fitxa de Zappa a Allmusic» (en anglès). Allmusic. [Consulta: 25 febrer 2009].
* ↑ Castillo, Montserrat; Madorell, Josep M. Madorell, la col·lecció de la Biblioteca de Catalunya. Biblioteca de Catalunya, 2006, p. 18-19. ISBN 9788478451623.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p. 283. DL M-50.522-2002. ISBN 84-8332-391-5 [Consulta: 8 desembre 2014].

## Vegeu també

* Còmic underground
* Robert Crumb
* Indie
* Antisistema

## Enllaços externs

* Be Underground. Blog sobre temàtica underground i el moviment rave a Barcelona i la resta d'Espanya.
Viccionari
# VNV Nation

VNV Nation és un grup de música electrònica format per l'irlandès Ron Harris (veus, sintetitzadors i programacions) i l'anglès Mark Jackson (bateria electrònica). Estan en actiu des del 1995, l'any de publicació del seu primer disc, anomenat "Advance and Follow".
VNV Nation (VNV significa "Victory Not Vengeance") tenen un estil de música molt personal, que ells mateixos anomenen futurepop, i que combina elements de diversos gèneres de música electrònica, com el synthpop, l'EBM, o fins i tot música industrial, trance i dance. Harris és l'encarregat de la composició de les cançons.

## Biografia
### Primer material

VNV Nation van debutar l'any 1990 editant dos senzills, "Body Pulse" al mes de maig i, ja al novembre, l'EP "Strength of Youth", de 4 temes. El seu so va cridar l'atenció del grup més important de l'EBM del moment, Nitzer Ebb, que els contractaren com a teloners de la gira Ebbhead.
Després de publicar alguns temes en diverses recopilacions, l'any 1995 aparegué el seu primer disc dels VNV Nation, Advance and Follow, ple de ritmes durs i melodies sintètiques barrejades amb elements orquestrals. Fins llavors, VNV Nation era com el pseudònim de Harris, que n'era l'únic membre; però després de la gira de presentació, on Jackson tocà la bateria electrònica, fou admès com a membre oficial.
Praise The Fallen (1998) fou el seu següent disc; musicalment és una continuació de l'àlbum anterior, amb tocs de música industrial i ritmes durs i contundents, i que va aconseguir una acceptació comercial superior.

### Cap a l'èxit: Empires i Futureperfect

Un any després fou publicat el seu següent àlbum, Empires, que continuà l'evolució musical que havien mostrat als discos anteriors (potenciant la base melòdica i emprant menys elements industrials) i, alhora, atragué una audiència molt més nombrosa, particularment a Alemanya. Aquest àlbum fou creat emprant únicament un sintetitzador (l'Access Virus) i alguns samplers.
VNV Nation continuaren el progrés mostrat a "Emipres" en el seu següent disc, Futureperfect, on s'incorporaren més elements de synthpop, trance i arranjaments d'inspiració orquestral. "Futureperfect" (on Harris i Jackson experimentaren amb programari de sintetitzadors) conté un dels seus temes més coneguts, "Beloved". L'èxit del disc els permeté d'emprendre gires mundials als anys 2002 i 2003.

### Confirmació i evolució

En els següents discos editats pel grup, VNV Nation feren evolucionar el seu so; Matter + Form (2005), per exemple, mostra un so més dur i agressiu, a més d'una paleta de sons més variada, a conseqüència de l'ús d'un sintetitzador modular, en addició a l'instrumental emprat prèviament per Harris i Jackson. Dos anys després aparegué el seu àlbum més recent, Judgement.

## Discografia

* Advance and Follow (1995)
* Praise The Fallen (1998)
* Empires (1999)
* Futureperfect (2002)
* Matter + Form (2005)
* Judgement (2007)
* Of Faith, Power and Glory (2009)
* Automatic (2011)
* Transnational (2013)

## Enllaços externs

* VNV Nation - Lloc web oficial
# Universitat d'Alexandria

La Universitat d'Alexandria (àrab: جامعة الإسكندرية, Jāmiʿat al-Iskandariyya) és una universitat pública situada a Alexandria, Egipte. Es va establir el 1938 com un satèl·lit de la universitat rei Fuad (actualment universitat del Caire), passant a ser independent a partir del 1942. El seu nom va ser universitat Faruk fins a la revolució egípcia de 1952, quan fou rebatejada amb la denominació actual. Taha Hussein va ser el seu primer rector. Actualment és la se gona universitat més gran del país, estant afiliada amb diverses universitats per la seva recerca avançada.

## Alumnes i professors destacats

* Abdel Aziz al-Rantisi
* William Linn Westermann
* Yahya El Mashad
* Abdel Wahab El-Messiri
* Mohamed Hashish
* Mohammed Aboul-Fotouh Hassab
* Mo Ibrahim
* Ahmed A. Moneim
* Tawfiq Saleh
* Boshra Salem
* Ossama Salem
* Ahmed Zewail
* Waǧīh Subhi Baqi Sulayman (Tauadros II)

## Referències

* ↑ http://www.annalsgastro.gr/files/journals/1/earlyview/2012/ev-02-2012-10-1464.pdf
* ↑ «Egyptian renowned film director Tawfiq Saleh dies at 87». Al-Ahram, 18-08-2013 [Consulta: 14 setembre 2013].
* ↑ «Dr. Boshra Salem inducted into U.S. Department of State’s Women in Science Hall of Fame». International Council for Science [Consulta: 10 juliol 2016]. Arxivat 19 August 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-08-19. [Consulta: 13 desembre 2016].
* ↑ «The Nobel Prize in Chemistry 1999». Nobelprize.org. [Consulta: 4 febrer 2013].

## Enllaços externs

* Portal oficial de la universitat Arxivat 2013-05-03 a Wayback Machine.
* Human Rights Watch: La repressió de la llibertat acadèmica a les universitats egípcies
# Universitat d'Altdorf

La Universitat d'Altdorf (alemany: Universität Altdorf) és una antiga universitat alemanya situada a Altdorf bei Nürnberg. Va ser fundada el 1578 com a acadèmia, esdevingué universitat el 1622 i va ser clausurada per Maximilià I Josep de Baviera el 1809.
# Universitat d'Al-Aqsa

La Universitat d'Al-Aqsa (àrab: جامعة الأقصى, Jāmiʿat al-Aqṣà) és una universitat palestina fundada el 1991 a Gaza com la primera institució d'educació superior de la Franja de Gaza.
L'any 1955, mentre la Franja de Gaza encara estava sota administració egípcia, es va fundar una escola de magisteri. L'escola es va convertir en una facultat d'educació el 1991. L'any 2002, aquesta facultat va prendre el nom d'Al-Aqsa després de ser transformada en universitat.
La universitat s'estén en dos campus: el primer, situat al recinte de Khan Yunis, acull 6.000 estudiants. El segon, situat a l'antic lloc de l'assentament israelià de Neveh Dekalim, acull prop d'11.000 estudiants.

## Referències

* ↑ «:: MEDEA :: Palestinian Universities», 28-09-2007. Arxivat de l'original el 2007-09-28. [Consulta: 19 octubre 2023].
* ↑ «Còpia arxivada». Arxivat de l'original el 2022-09-30. [Consulta: 19 octubre 2023].
* ↑ «Présentation de l'Université Al-Aqsa de Gaza». [Consulta: 19 octubre 2023].
# UCI Oceania Tour 2007-2008

L'UCI Oceania Tour 2007-2008 és la quarta edició de l'UCI Oceania Tour, un dels cinc circuits continentals de ciclisme de la Unió Ciclista Internacional. Està format per sis proves, organitzades entre el 14 d'octubre de 2007 i el 3 de febrer de 2008 a Oceania. En aquesta edició el Tour Down Under deixa de formar part d'aquest circuit a passar a la categoria UCI ProTour.
La victòria fou pel neozelandès Hayden Roulston, vencedor del Tour de Southland i del Campionat d'Oceania en ruta.

## Calendari de les proves
### Octubre de 2007

| Data | Cursa | Cat. | Vencedor | Equip |
| 15-21 | Herald Sun Tour | 2.1 | Matthew Wilson | Unibet.com |
| 27 | Melbourne to Warrnambool Classic | 1.2 | Timothy Decker | Bendigo |

### Novembre de 2007

| Data | Cursa | Cat. | Vencedor | Equip |
| 5-10 | Tour de Southland | 2.2 | Hayden Roulston | Trek Zookeepers Cafe |
| 14 | Campionat d'Oceania de contrarellotge | CC | Gordon McCauley | Nova Zelanda |
| 18 | Campionat d'Oceania en ruta | CC | Hayden Roulston | Nova Zelanda |

### Gener de 2008

| Data | Cursa | Cat. | Vencedor | Equip |
| 30-3 | Tour de Wellington | 2.2 | Travis Meyer | Southaustralia.com-AIS |

## Classificacions finals

| Classificació individual Pos Ciclista Equip Punts 1. Hayden Roulston (NZL)-193 2. Travis Meyer (AUS)*Southaustralia.com-AIS91 3. Joseph Chapman (NZL)-77 4. Paul Odlin (NZL)-60 5. Joost van Leijen (NED)Van Vliet-EBH Elshof52 6. Marc Ryan (NZL)-50 7. Gordon McCauley (NZL)-46 8. David Pell (AUS)Savings & Loans43 8. Rory Sutherland (AUS)Health Net-Maxxis43 10. Clinton Avery (NZL)*-40 10. Julian Dean (NZL)Garmin-Chipotle40 10. Timothy Decker (AUS)-40 *: Ciclista de menys de 23 anys | Classificació per equips Pos Equip País Punts 1.Southaustralia.com-AIS Austràlia174 2.Bissell Pro Cycling Team Estats Units103 3.Savings & Loans Austràlia100 4.Van Vliet-EBH Elshof Països Baixos52 5.Garmin-Chipotle Estats Units48 6.Health Net-Maxxis Estats Units43 7.Praties Austràlia36 8.Toyota-United Estats Units35 9.Drapac Porsche Austràlia23 10.Team Budget Forklifts Austràlia18 |
| Classificació per països Pos País Punts 1. Austràlia1.230,7 2. Nova Zelanda793,2 | Classificació per països sub-23 Pos País Punts 1. Austràlia670 2. Nova Zelanda143 |

## Enllaços externs

* Web oficial Arxivat 2008-07-06 a Wayback Machine. (anglès) (francès)
* Resultats de les curses del 2007-2008 Arxivat 2016-03-04 a Wayback Machine. al web de la Unió Ciclista Internacional
* Calendari de les curses del 2007-2008 Arxivat 2016-03-03 a Wayback Machine. al web de la Unió Ciclista Internacional
# Unió Internacional de Ciències Geològiques

La Unió Internacional de Ciències Geològiques (International Union of Geological Sciences, IUGS) és una organització internacional no governamental dedicada a la cooperació internacional en el camp de la geologia.

## L'organització

La IUGS va ser fundada el 1961 i és membre del Consell Internacional per a la Ciència (International Council for Science ICSU). Actualment hi ha representats geòlegs de 117 estats a través d'organitzacions nacionals i regionals.
La IUGS promou i encoratja l'estudi de problemes geològics, especialment els de rellevància mundial, i dona suport i facilita la cooperació internacional i interdisciplinària en les ciències de la terra.
El secretariat de la Unió actualment es troba a Pequín, Xina, a l'Acadèmia Xinesa de les Ciències des de l'1 de desembre de 2012.

## Referències

* 1 2 «IUGS - What is IUGS?» (en anglès). iugs.org. Arxivat de l'original el 2015-08-15. [Consulta: 19 setembre 2016].

## Enllaços externs

* International Union of Geological Sciences (anglès)
* International Council for Science Arxivat 1998-11-11 a Wayback Machine. (anglès)
* International Year of Planet Earth (anglès) Iniciativa de la IUGS per promoure un Any internacional del planeta terra.
* Episodes (anglès) Revista trimestral elaborada per la IUGS.
* International Geoscience Programme Arxivat 2007-09-27 a Wayback Machine. (anglès)
# Unió Internacional d'Associacions d'Alpinisme

La Unió Internacional d'Associacions d'Alpinisme (UIAA), en francès Union Internationale des Associations d'Alpinisme i en anglès International Union of Alpinist Associations, és una institució i organisme federatiu internacional, sense finalitats lucratives, amb seu a Berna, a Suïssa, que agrupa a les federacions de diversos països.
Fou creada durant el IX Congrés Internacional d'Alpinisme, en una reunió a Chamonix, que es va celebrar en commemoració de la primera ascensió al Mont Blanc el 1932. Anteriorment, ja s'havien celebrat alguns congressos internacionals d'alpinisme des de 1876. A través de les seves comissions s'encarrega de l'estudi de diverses facetes del muntanyisme, com la medicina, la seguretat, l'ecologia o les expedicions. Entre els seus objectius fundacionals es trobaven l'educació alpina dels joves, la senyalització de senders, la protecció dels refugis i la institució d'una escala de graduació de dificultats.
Des de l'inici, els seus presidents han estat Chales-Egmond d'Arcis (1932), Edouard Wyss-Dunant (1965), Albert Eggler (1969), Jean Jugue (1973), Pierre Bossus (1977), Pietro Segantini (1985) i Ian McNaught-Davies (1995).
L'excursionisme català estigué present des del primer moment en el naixement d'aquesta institució, ja que el Centre Excursionista de Catalunya en fou un dels membres fundadors.

## Referències

* 1 2 3 Zorrilla Jurado, Juan José (dir.). «Union Internationale des Associations d'Alpinisme (UIAA)». A: Enciclopedia de la montaña. 1a. ed. Madrid: Ediciones Desnivel, 2000, p. 441-442. ISBN 84-89969-63-9.
* ↑ Trzyna, Thaddeus C.; Margold, Elizabeth; Osborn, Julia K. World Directory of Environmental Organizations: A Handbook of National and International Organizations and Programs -governmental and Non-governmental- concerned with Protecting the Earth's Resources. Earthscan, 1996, p. 105. ISBN 978-1-85383-307-6 [Consulta: 28 juny 2018].
* ↑ «Alpinisme». Enciclopèdia de l'esport català. Barcelona: Grup Enciclopèdia Catalana. [Consulta: 28 juny 2018].

## Enllaços externs

* Union Internationale des Associations d'Alpinisme (UIAA)
# Ualabi rupestre de peus negres

El ualabi rupestre de peus negres (Petrogale lateralis) és una espècie de marsupial diprotodont. És una espècie de ualabi rupestre. És un animal bastant tímid amb una coloració negra i grisa per camuflar-se al seu medi rocallós, però el pelatge es torna més clar a l'estiu.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 68. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Valderice

Valderice (sicilià Valdèrici) és un municipi italià, dins de la província de Trapani. L'any 2007 tenia 11.963 habitants. Limita amb els municipis d'Erice, Buseto Palizzolo i Custonaci.

## Administració

Llista d'alcaldes :
| Període | Identitat | Partit |
| 2008- | Camilla Iovino | |
# Uturoa

Uturoa és una comuna de la Polinèsia Francesa, situada a l'illa de Raiatea, a les Illes de Sotavent (arxipèlag de les Illes de la Societat). Té 3.778 habitants.

## Geografia

Geogràficament, el territori de la ciutat es troba al nord de l'illa de Raiatea. Aquesta zona és molt petita en comparació amb l'extensió de l'illa, i veu limitada per una petita franja de terreny pla entre la costa i els turons. El Mont Orotaio és el punt més alt de la ciutat, arriba al cim de 479 m. Una altra elevació, el Tapioi domina la ciutat.

## Història

La comuna d'Uturoa va ser creada el 1945, el segon municipi més antic de la Polinèsia Francesa. No inclou cap comuna associada. Fa de capital de les Illes de Sotavent, i alberga nombroses estructures administratives.
Durant la dècada de 1960, s'hi va construir un aeroport i una escola. Avui Uturoa té una escola primària, dues escoles, un institut i una escola de formació professional. També té un port d'esbarjo i un port renovat a la fi de la dècada de 1990, el que garanteix un transport marítim de mercaderies i passatgers, i l'atracada de vaixells de creuer. Uturoa és també un centre comercial per a les illes de Raiatea i Tahaa, i té un mercat cobert per a la comercialització de la producció agrícola i la pesca costanera.
Uturoa és una de les etapes de la cursa de canoes Hawaiki Nui Va'a.

## Administració

Llista d'alcaldes :
| Període | Identitat | Partit |
| 2008- | Sylviane Terooatea | |

## Referències

* ↑ «Raiatea | island, French Polynesia» (en anglès). [Consulta: 19 febrer 2019].
# Virbi

Virbi era, segons la mitologia romana, un déu o un geni dels boscos, que tenia un culte vinculat a Diana, a la que acompanyava. Tenia el santuari al bosc sagrat de Nemi, a Arícia.
Els cavalls tenien prohibit accedir a aquest bosc sagrat, i això va donar origen a la creença de què Virbi era el fill de Teseu, Hipòlit, que en altre temps havia estat mort pels seus cavalls, i ressuscitat per Asclepi, va ser portat a Itàlia per Àrtemis. Aquesta interpretació s'argumentava en un joc de paraules que descomponia Virbi en dos mots: Vir (home) i Bis (dos cops), o sigui, que havia estat home dues vegades, en al·lusió a la resurrecció de l'heroi.

## Vegeu també

* Hipòlit

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 547. ISBN 9788496061972.
# Valenciennea persica

Valenciennea persica és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 10,3 cm de longitud total.

## Reproducció

És monògam.

## Hàbitat

És un peix marí, de clima tropical i associat als esculls de corall que viu entre 2-12 m de fondària.

## Distribució geogràfica

Es troba des del Golf Pèrsic fins a l'Illa Masirah (Oman).

## Observacions

És inofensiu per als humans.

## Referències

* ↑ Bleeker, P., 1856. Bijdrage tot de kennis der ichthyologische fauna van het eiland Boeroe. Natuurkd. Tijdschr. Neder. Indië v. 11. 383-414.
* ↑ BioLib (anglès)
* ↑ Hoese, D. F. i H. K. Larson, 1994: Revision of the Indo-Pacific gobiid fish genus Valenciennea, with descriptions of seven new species. Indo-Pacific Fishes Núm. 23: 1-71.
* 1 2 3 4 «Valenciennea persica» (en anglès). FishBase. Froese, Rainer; Pauly, Daniel (editors).
* ↑ Whiteman, E.A. i I.M. Côté, 2004. Monogamy in marine fishes. Biol. Rev. 79:351-375.
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.
* ↑ Carpenter, K.E., F. Krupp, D.A. Jones i U. Zajonz, 1997. FAO species identification field guide for fishery purposes. Living marine resources of Kuwait, eastern Saudi Arabia, Bahrain, Qatar, and the United Arab Emirates. FAO, Roma, Itàlia. 293 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Valenciennellus

Valenciennellus és un gènere de peixos pertanyent a la família dels esternoptíquids.

## Descripció

* Cos fusiforme.
* Boca gairebé vertical.
* L'origen de l'aleta anal es troba abans de l'origen de la dorsal.
* Anus més a prop de l'aleta anal que de l'inici de la pelviana.
* Aleta dorsal adiposa.

## Alimentació

Es nodreixen de crustacis petits.

## Hàbitat

Són peixos oceànics de clima tropical o subtropical, mesopelàgics i que viuen fins als 550 m de fondària.

## Taxonomia

* Valenciennellus carlsbergi (Bruun, 1931)
* Valenciennellus tripunctulatus (Esmark, 1871)

## Referències

* ↑ Sepkoski, Jack, 2002: (Valenciennellus). A: A compendium of fossil marine animal genera. Bulletin of American Paleontology 364: 560.
* ↑ The Taxonomicon (anglès)
* 1 2 3 Marine Species Identification Portal (anglès)
* ↑ Bruun, A. F., 1931. On some new fishes of the family Gonostomatidae. Preliminary note. Vidensk. Medd. Dansk Naturh. Foren. Kjøbenhavn v. 92: 285-291, Pl. 8.
* ↑ Esmark, L., 1871. Om tvende nye Fiske-Arter: Argyropelecus elongatus E. og Maurolicus tripunctulalatus (sic) E. Forh. Vidensk. Selsk. Christiania (for 1870): 488-490.
* ↑ BioLib (anglès)
* ↑ AQUATAB
* ↑ Catalogue of Life Arxivat 2016-03-06 a Wayback Machine. (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)